
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/66/2025 3825010863 24. 09. 2025 Mgr. Alexandra Čerňanská Pindejová ECLI:SK:OSPD:2025:3825010863.2
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 24. septembra 2025 v Bánovciach nad Bebravou vydáva tento rozhodol: Obvinený A. B., narodený XX. XXXXX XXXX v C. D. C., trvale bytom E., F. E. XX, t.č. vo výkone väzby v Ústave na výkon trestu odňatia slobody a Ústave na výkon väzby Ilava je vinný , že od presne nezistenej doby najneskôr do 13.05.2025 v meste B. a na ďalších presne nezistených miestach od presne nestotožnených osôb si zadovažoval a následne neoprávnene prechovával návykové látky marihuanu (cannabis) a metamfetamín (pervitín), naposledy návykové látky marihuanu (cannabis) a metamfetamín (pervitín) neoprávnene prechovával pri sebe v osobnom motorovom vozidle zn. Fiat Punto, ev. č. G. do 18:39 hod. dňa 13.05.2025 v okrese C. D. C. na ceste č. XXX za obcou A. pred železničným priecestím smerom na obec E., a to marihuanu v plastovom vrecku s tlakovým uzáverom s celkovou hmotnosťou 329 mg obsahujúcu 37 mg THC spôsobilú nepriaznivo ovplyvniť psychiku užívateľa a pervitín v zatavenej striekačke s celkovou hmotnosťou 105 mg obsahujúci 33 mg absolútneho metamfetamínu spôsobilého nepriaznivo ovplyvniť psychiku užívateľa, a zadovážené návykové látky marihuanu a pervitín následne najmenej v nepatrnom množstve poskytol odplatne a bezodplatne ďalším užívateľom, v ktorej súvislosti s nimi komunikoval aj prostredníctvom mobilného telefónu a to H. G., ktorej v presne nezistenej dobe od začiatku roka 2025 do 13.05.2025 v rodinnom dome č. XXX F. E. A. a jeho okolí ako aj na presne nezistených miestach v obci A. predal pervitín opakovane a pravidelne najmenej jedenkrát do týždňa v množstve približne po 0,5 gramu za rôzne sumy od 25,-€ do 30,-€ ako aj marihuanu najmenej 5-krát v podobe šišky a v množstve približne od 1 gramu do 4 gramov a I. J., ktorému v presne nezistenej dobe od marca 2025 do 13.05.2025 v rodinnom dome v obci A. K. XXX poskytol pervitín najmenej 10-krát odplatne aj bezodplatne v množstve približne od 0,10 gramu do 0,12 gramu z toho mu pervitín predal najmenej 5-krát za rôzne sumy od 10,-€ do 20,-€ a bezodplatne zadovážil najmenej 5-krát, pričom v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov sú pervitín (metamfetamín) a tetrahydrokanabinol (THC) zaradené do II. skupiny psychotropných látok a rastlina rodu cannabis (konopa) je zaradená do I. skupiny omamných látok, teda neoprávnene obchodoval s omamnou a psychotropnou látkou v nepatrnom množstve čím spáchal prečin neoprávnenej výroby a obchodovania s omamnou látkou a psychotropnou látkou podľa § 173 odsek 1 Trestného zákona.
Za
to
sa
odsudzuje
podľa § 173 odsek 1 Trestného zákona, § 353 odsek 2 písmeno a) Trestného poriadku, aplikáciou § 36 písmeno l) Trestného zákona, § 37 písmeno m) Trestného zákona, s použitím § 38 odsek 2 Trestného zákona, na trest odňatia slobody vo výmere 1 (jeden) rok nepodmienečne. Podľa § 48 odsek 2 písmeno a) Trestného zákona súd obvineného zaraďuje na výkon trestu odňatia slobody do ústavu na výkon trestu s minimálnym stupňom stráženia. Podľa § 73 odsek 2 písmeno c) Trestného zákona s poukazom na § 74 odsek 1 veta tretia Trestného zákona sa obvinenému ukladá ochranné protitoxikomanické liečenie ústavnou formou. Podľa § 60 odsek 1 písmeno a) Trestného zákona sa obvinenému ukladá trest prepadnutia veci, a to: - 1 ks mobilný telefón zn. Samsung A50, modrej farby, prasknutý displej so SIM kartou Tesco č. XXXXXXXXXXXXXXXXXX. Podľa § 60 odsek 5 Trestného zákona vlastníkom prepadnutých vecí sa stáva štát. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

